open-index/open-wikipedia-markdown huggingface dataset:
Glorious Day

***Glorious Day*** (hangul korenask: 기분 좋은날; romanisert koreansk: *Gibun Joheunnal*) er en sørkoreansk TV-serie som gikk på Seoul Broadcasting System i 2014. De ledense rollene spilles av Park Se-young, Lee Sang-woo, Kim Mi-sook, Hwang Woo-seul-hye, og Go Woo-ri.

Den blir vist hver lørdag og søndag kl 20:45 lokal tid i totalt 44 episoder.

## Handling
Hang Song-jung er en forfatterinne og alenemor. Hun har omsorg over tre døtre og er bestemt på å gifte dem bort til skikkelige menn. Til sist ender hun selv opp med å gifte seg. Jung Da-ae er den eldste datteren og den perfekte brud. Hun er ikke bare vakker og smart, men hjalp også til med oppdragelsen av sine yngre søsken. Jung Da-jung er den mellomste datteren som alltid er optimistisk og godhjertet. Jung Da-in er den yngste av søsknene.

## Figurer
* Park Se-young som Jung Da-jung
* Lee Sang-woo som Seo Jae-woo
* Kim Mi-sook som Han Song-jung
* Hwang Woo-seul-hye som Jung Da-ae
* Go Woo-ri som Han Da-in
* Son Chang-min som Namgung Young
* Choi Bool-am som Kim Chul-soo
* Na Moon-hee som Lee Soon-ok
* Kang Seok-woo som Seo Min-sik
* Lee Mi-young som Kim Shin-ae
* Kim Hyung-kyu som Seo In-woo
* Jung Man-sik som Kang Hyun-bin
*Lee Hong-bin (VIXX) som Yoo Ji-ho
* Kwak Si-yang som Jung Hee-joo
* Kang Nam-gil som Da-jungs far

## Referanser


## Eksterne lenker
* ''Glorious Day'' på nettstedet SBS (koreansk)
* Good Day hos *HanCinema*
Ernesto Barros Cardoso

**Ernesto Barros Cardoso** (født 1957, død 1995) var en brasiliansk musiker og komponist. Han var medlem av en musikkgruppe som er representert med salmen «Det finns et hellig kall til å forandre» i *[[Norsk salmebok 2013]]*.

Etter å ha studert teologi ble Cardoso pastor i metodistkirken i Brasil. Han var grunnleggeren av et liturgisk nettverk innen det latinamerikanske kirkerådet.

Cardoso var hiv-positiv, og døde av aids i 1995.

## Referanser
Did You Order a Radar

***Did You Order a Radar?*** er et musikkalbum av Magnus Moriarty og Jørgen Skjulstad (sistnevnte som *Center of the Universe*), som et samarbeidsprosjekt mellom artistene. Platen ble sluppet i juni 2006 av Metronomicon Audio.

## Låtliste

Samtlige låter er skrevet av Magnus Moriarty og Jørgen Skjulstad.

# «Radio Moriarty FM(?)
# «Embarrassed Controller of Elevators» (r)
# «We Blame Bergen Belsen Feat. Jan Garbørek» (Calypso Edit)(r)
# «Sad Surf Nr. 0» (Kitaro-styler New Age Meditation)(r)
#« Come On Lets €-trance» (c)
# «Don't Loose Yr Dub(s)»
# «Hank Da Batmobile Blogstyler(s)»
# «Meta Forever: Santiago 68» (Hercòlubus or Red Planet Remix)(m)

## Eksterne lenker
*
Sonoscopia

**Sonoscopia** er en portugisisk konsertscene i og et forskningsinstitutt for musikk og lyd og et senter for eksperimentell musikk i Porto. Huset bruktes som kombinert studio og konsertlokale. 

Sonoscopia rommer produksjons- og visningslokaler for musikk fra et bredt spekter av kunstarter. I tillegg har Sonoscopia egen flerbrukssal, kafé, musikkstudioer. Siden 2008 har Sonoscopia arrangert konserter. 

## Eksterne lenker
*
Det internasjonale senteret for løsning av investeringstvister

**Det internasjonale senteret for løsning av investeringstvister ** (engelsk: *International Centre for Settlement of Investment Disputes*, **ICSID**), etablert i 1966, er en internasjonal voldgiftsinstitusjon for konfliktløsning og mekling mellom internasjonale investorer. ICSID er medlem av Verdensbankgruppen og har sitt hovedsete i Washington, D.C., USA. ICSID åpner for at internasjonale investorer kan reise sak direkte mot en stat, hvis de mener denne har brutt folkerettsregler i deres behandling av investorer.
## Eksterne lenker
*
Jan Terje Christoffersen

**Jan Terje Christoffersen** (født 1964) er en norsk prest og tekstforfatter. Christoffersen har skrevet en forestilling for Middelalderfestivalen i Tønsberg, skrevet teologiske tekster for ulike tidsskrift og utgivelser og skrevet tekster som har blitt tonesatt av Gunstein Draugedalen. Han har også bidratt med en oversettelse og en egen tekst i *[[Norsk salmebok 2013]]*.

## Referanser
Terrye Coelho

**Terrye Coelho Strom** (født i Camp Roberts, California 1952) er en amerikansk musiker. Hun konverterte til kristendomen i 1971, og ble musiker for Maranatha! Music. I 1972 skrev hun sangen «Father we adore you», som er med i norsk oversettelse i *[[Norsk salmebok 2013]]*.

## Referanser
Eiksmarka senter

**Eiksmarka senter** på Eiksmarka i Bærum regnes som Norges første kjøpesenter og åpnet i 1953. Senteret ligger rett ved siden av Eiksmarka stasjon.

## Gamle Eiksmarka senter (1953-2013)

Det opprinnelige senteret var tegnet av Odd Gengenbach og stod ferdig i 1953. Det var bygget i en hestesko og manglet fram til 1985 de innendørs gangarealene som moderne kjøpesentre ofte har. I 1985 ble det inne i hesteskoen oppført en svalgang, som noen år senere ble bygget inn. Ut fra en kulturminnefaglig vurdering gikk fylkeskommunen i 2013 inn for å bevare det opprinnelige senteret, med begrunnelsen at «senteret har kulturhistorisk og samfunnsmessig betydning som en del av et større planlagt utbyggingsområde i de første tiårene etter andre verdenskrig.» Det ble likevel besluttet å rive den opprinnelige bygningen og oppføre en ny med større butikklokaler og et antall leiligheter.

## Nye Eiksmarka senter (2018-)
Nye Eiksmarka senter ble åpnet av ordfører i Bærum Lisbeth Hammer Krog i 2018. Senteret omfatter supermarked og blomsterbutikk i underetasjen, og på bakkeplan bl.a. bakeri/pizzeria, tyrkisk grønnsaks- og delikasseforretning, sushibar, frisør, klesbutikk, bokhandel og apotek. I tillegg omfatter komplekset den kommunale Eiksmarka helsestasjon, 66 leiligheter og underjordisk parkeringsanlegg.

## Referanser
Helsingforsavtalen

**Helsingforsavtalen**, eller **samarbeidsavtale mellom Danmark, Finland, Island, Norge og Sverige** er en avtale som regulerer det offisielle samarbeidet mellom de nordiske landene, og blir i blant kalt «Nordens grunnlov».Traktaten ble underskrevet i Helsingfors i Finland 23. mars 1962 og trådte i kraft 1. juli samme år. 

Parter i avtalen er Danmark, Finland, Island, Norge og Sverige. Avtalen har 70 artikler og i første artikkel heter det: *«Avtalepartene skal søke å bevare og ytterligere utvikle samarbeidet mellom landene på det rettslige, kulturelle, sosiale og økonomiske område, og når det gjelder samferdsel og miljøvern. Avtalepartene bør rådføre seg med hverandre i spørsmål av felles interesse som behandles i europeiske og andre internasjonale organisasjoner og konferanser.»*

I artikkel to heter det: *«Ved utformingen av lover og andre rettsregler i de nordiske land skal statsborgere i de øvrige nordiske land behandles likt med landets egne statsborgere.»*

Foreningen Norden feirer hvert år Nordens dag på dagen da avtalen ble inngått.

## Se også
*Nordisk råd
*Foreningen Norden
*Nordens dag

## Eksterne lenker
* Foreningen Norden om helsingforsavtalen
* [Lovdata: Samarbeidsavtale mellom Norge, Danmark, Finland, Island og Sverige Helsingforsavtalen
* ''Nordlys'' 2012: ''50 år med «Nordens grunnlov»''
Jørpa

**Jørpa**, også skrevet **Gjørpa**, er en årviss snøskavl som dannes i fjellet Middagsnibba (Nonsnibba, 1803 moh.) på vestsida av Kjenndalen innerst i Lodalen i Stryn kommune i Sogn og Fjordane.

Navnet brukes også om snøraset som utløses når snøskavlen faller 500-600 meter ned i dalen. Det årlige raset skaper et enormt lufttrykk som kan gjøre store ødeleggelser. På motsatt side av dalen ligger ei stor fjellblokk, Jørpesteinen. Den skal ha blitt flyttet av lufttrykket fra Jørpa blant annet i 1832, 1904 og en gang på 1970-tallet. Kjenndalen er ubebodd, og det er ikke kjent at mennesker skal ha blitt tatt av snøraset. Men en restaurant oppe i dalen ble knust av lufttrykket i 1989. Sju hester på beite i dalen ble drept av lufttrykket fra Jørpa i 1893, og 17. mai 1924 tok lufttrykket fra raset livet til fem hester.

## Kilder
*Sigurd Nesdal: *[http://urn.nb.no/URN:NBN:no-nb_digibok_2008060504099 Lodalen - Fager og fårleg]*. Sigurd og Arild Nesdal, 1983. ISBN 82-990948-0-1 (s. 39-41, digitalisert av Nasjonalbiblioteket)
*Oddgeir Bruaset: *[http://urn.nb.no/URN:NBN:no-nb_digibok_2010041503022 Jostedalsbreen]*. Samlaget, Oslo 1996. ISBN 82-521462-7-9 (s. 78, digitalisert av Nasjonalbiblioteket)
Wendy Fremin

**Wendy Carter Fremin** (født 1954) er en amerikansk musiker. Hun var tidligere med i gruppen Children of the Day som gav ut flere album på 1970 tallet. Sammen med bandet gav hun blant annet ut sangen «Be Ye Still» som er med i norsk overettelse i *[[Norsk salmebok 2013]]*.

## Referanser


## Eksterne lenker
* Oppslag om Children of the Day i *Encyclopedia of Contemporary Christian Music: Pop, Rock, and Worship*.
Kunståret 1265

**Kunståret 1265** er en oversikt over hendelser, fødte og avdøde kunstnerpersonligheter i 1265.

## Hendelser

## Malerier

## Fødsler

## Dødsfall
* Fujiwara Nobuzane -Japansk nise-e maler (født 1176)
Kunståret 1276

**Kunståret 1276** er en oversikt over hendelser, fødte og avdøde kunstnerpersonligheter i 1276.

## Hendelser

## Malerier

## Fødsler

## Dødsfall
*Coppo di Marcovaldo - italiensk maler (født ca. 1225)
Ferjesambandet Nesna–Nesnaøyene

**Ferjesambandet Nesna–Nesnaøyene** betjener ferjekaiene Tomma, Handnesøya, Vikholmen på Hugla og Nesna i Nesna kommune i Nordland. Sambandet drives av Torghatten Nord og blir betjent av MF «Trondenes» 5-7 ganger daglig. I tillegg er det en kveldstur med skyssbåt (ikke bilførende) alle dager unntatt lørdag.

## Referanser
Arrecifes de Cozumel nasjonalpark

**Arrecifes de Cozumel nasjonalpark** er en nasjonalpark utafor kysten av den karibiske øya Cozumel, som utgjør en del av den meksikanske delstaten Quintana Roo. Den ble gjort til nasjonalpark 19. juli 1996, og har et areal på 11&nbsp;988 hektar. Den bevarer en del av Det mesoamerikanske barriererevsystemet, som er det nest største korallrevsystemet i verden. Selv om nesten hele Cozumel er omgitt av korallrev, omfatter nasjonalparken kun reva på sørsida av øya. Parken begynner like sør for den internasjonale brygga og fortsetter sørover og rundt Punta Sur, og oppover et like stykke langs sørøstkysten. Nasjonalparken har også status som ramsarområde.

## Referanser


## Eksterne lenker
* 
* Nasjonalparker i Mexico
* Arrecifes de Cozumel nasjonalpark hos Protected Planet
Svartavatn

**Svartavatn** er en innsjø i Strand, Forsand og Hjelmeland kommune i Rogaland. Størstedelen av innsjøen ligger i Forsand. Møtepunktet mellom de tre kommunene ligger nordvest i innsjøen. Svartavatn er en del av Jørpelandsånas nedbørfelt, og har utløp mot nordøst gjennom en kort bekk ned til Langavatnet.

Svartavatn har tilløp fra blant annet Gryteholstjørna. Ved Svartavatn ligger Svartavassknuten (672 moh) i Strand og Longavatnet naturreservat i Hjelmeland, som utgjør et helskapelig fjell- og dallandskap med det beste eksempelet på opphavelig furuskog i Rogaland.

Svartavatn må ikke forveksles med den kunstige innsjøen Svartevatn-magasinet, som ligger på grensa mellom Rogaland, Vest-Agder og Aust-Agder.

## Referanser
Lasiopsis

***Lasiopsis*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, brune oldenborrer. Oversiden er fint hårete og kraftig punktert.

## Utbredelse
I Europa finnes slekten i Russland. Ellers er den utbredt i Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Lasiopsis* Erichson, 1847 
******** Europeiske arter
********* *[[Lasiopsis caninus]]* (Zoubkov, 1829)
******** Øvrige arter:
********* *[[Lasiopsis balgensis]]* Murayama, 1941
********* *[[Lasiopsis crenicollis]]* (Motschulsky, 1854)
********* *[[Lasiopsis henningi]]* (Fischer von Waldheim, 1823)
********* *[[Lasiopsis koltzei]]* Reitter, 1900
********* *[[Lasiopsis kozlovi]]* Medvedev, 1951
********* *[[Lasiopsis kryzhanovskii]]* Nikolajev & Kabakov, 1980
********* *[[Lasiopsis manchuricus]]* Murayama, 1941
********* *[[Lasiopsis sahlbergi]]* (Mannerheim, 1849)

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
* 
* Bilde av ''Lasiopsis'' sp.
* Bilde av ''Lasiopsis caninus''
Roberto Azevêdo

**Roberto Azevêdo** (født 3. oktober 1957) er en brasiliansk diplomat og generaldirektør i Verdens handelsorganisasjon (WTO) fra 2013 til 2020. Roberto Azevêdo er utdanna innen elektroteknikk fra universitetet i Brasília og internasjonale relasjoner ved Rio Branco Institute.

## Referanser
Lasiexis

***Lasiexis*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utbredelse
Slekten er utbredt i Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Lasiexis* Semenov-Tian-Shanski & Medvedev, 1937 
******** *[[Lasiexis dilaticollis]]* (Ballion, 1870)
******** *[[Lasiexis glabrithoracica]]* Keith, 2003
******** *[[Lasiexis hiemalis]]* Baraud, 1990
******** *[[Lasiexis pakistanus]]* Keith, 2006
******** *[[Lasiexis persicola]]* Petrovitz, 1980
******** *[[Lasiexis primaeveris]]* (Semenov-Tian-Shanski & Medvedev, 1936)
******** *[[Lasiexis reichenspergeri]]* Balthasar, 1966
******** *[[Lasiexis vartiani]]* Petrovitz, 1980

## Eksterne lenker
*
Kyrre Lien

**Kyrre Lien** (født 1990) er en norsk fotograf. 

Lien startet karrieren som 16-åring med politiradio og sykkel, og solgte bildene han tok til aviser. I nyere tid har han blant annet jobbet for *[[VG]]*, Scanpix, *[[Aftenposten]]* og *[[The New York Times]]*, og har gjennomført en bachelor i fotojournalistikk fra Høgskolen i Oslo og Akershus. 

Siden 2021 har Lien vært fast tilknyttet *VG*, blant annet som *stringer* i Beirut og Warszawa. 

I 2017 ble Lien trukket fram som én av Europas fremste nyskapere under 30 år i mediebransjen i en kåring av magasinet *[[Forbes]]*.

Han har vunnet Årets bilde i Norge i 2014 og 2025, hvor han i 2025 også tok 1.-pris i kategoriene «Nyhet utland» – som Årets bilde er en del av, «Klima og miljø» og «Portrett» I 2019 ble han kåret til Årets frilanser av Norsk Journalistlag Frilans.

## Fotnoter


## Referanser


## Eksterne lenker
* 
*
Leif Sundt Rode

**Leif Sundt Rode** (1885–1967) var en norsk jurist som var flink til å ro og skrive skuespill og således også ble en kjent idrettsleder. 

Etter examen artium i 1903 fra Frogner skole og cand.jur. i 1908 var han både rettsfullmektig og advokatfullmektig inntil 1916 da han ble advokat og fra 1918 president i *Norges Riksforbund for Idrett* hvoretter han fra 1925 til 1930 var president for med det nye navnet Norges Landsforbund for Idrett som med sine politiske linjer skapte en splittelse i nasjonalidretten i tiden fra 1924 frem til den andre verdenskrig, slik at Rode fra 1939 måtte tre inn i en samlende posisjon og ble med i Foreningen til Ski-Idrettens Fremme. Både under og etter krigen befattet han seg med forsvar av norske fanger såvel som landssvikoppgjøret. Etter krigen satt han i Høyesterett og fortsatte således sin tid fra Eidsivating som han hadde forsvart fra 1933 til 1955. Førti år etter Rodes død ble dette endret til Norges idrettsforbund og olympiske og paralympiske komité. Rode var en av tjuefire roere i «firer med styrmann» med juristen Olaf Ottesen Dahll (1889–1967) som styrmann, men ble slått ut i semifinalen for Norge under Sommer-OL 1912 da vi tok fire gull. Etterpå ble han formann i Norges Roforbund fra 1918 til 1924. Han var også styremedlem i A/S Norsk Hvalfangst, A/S Elektrisk Hvalskytning og smørfabrikanten *Aug. Pellerins Fils.* som i 1876 hadde blitt etablert av morfaren Johan Lauritz Sundt. Dermed fikk han også Idrettsmerket i gull og var innehaver av den svenske Nordstjerneordenen.

## Familie
Han var sønn av Emil Ferdinand Rode (1852–1921) og Ragna Louise Drejer Sundt (1857–1909). Moren var datter av Johan Lauritz Sundt mens faren var distriktslege og gynekolog. Leif giftet seg i 1911 med Anna Sundt Bøckmann Puntervold Falkenberg (1892–1954) som var datter av grosserer Otto Frederik Rasch Falkenberg (1855–1931) og Karen Marthine Emilie Abrahamine Puntervold (1856–1948)
:*Se også [[Sundt (slekt)]] for mer om morsslekta
:*Se også Rode (slekt) for mer om farsslekta

## Utgivelser
__NOTOC__
* 
* 

## Referanser


## Eksterne lenker
*
San Gervasio

**San Gervasio** er et arkeologisk funnsted fra mayasivilisasjonen på den meksikanske øya Cozumel utafor Yucatán-halvøya i Det karibiske hav. Stedets førspanske navn var *Tantum Cuzamil*, som betyr «flat stein på svalestedet» på yukatansk maya. Det ble brukt som tilbedingsplass for Ixchel, gudinna for månen, barnefødsler, fruktbarhet, medisin og veving.

San Gervasios historie går tilbake til den tidlige klassiske perioden (300–400 e.Kr.), da alle bosetningene på øya ble kontrollert derfra. Det arkeologiske funnstedet består av en rekke byggverk som stammer fra ulike tidsperioder. En av de eldste er kjent som *Los Murciélagos* («flaggermusa» på spansk) og er datert til den seinklassiske perioden (600–1000), mens de nyeste stammer fra den postklassiske perioden (1200–1650).

I perioden 1000–1200 styrte itzaene Cozumel, hvorfra de kontrollerte handelen mellom Yucatán og regionen Ulúa. Etter dette ble San Gervasio et av de viktigste pilegrimsstedene i Mesoamerika og et svært viktig handelssentrum. I den spanske kolonitida må det fremdeles ha bodd mayaer i San Gervasio, ettersom det er funnet mayiske keramikkgjenstander fra den tida.

## Eksterne lenker
* 
* San Gervasio  hos CONACULTA
Ferjesambandet Mosjøen–Hundåla–Dagsvik

**Ferjesambandet Mosjøen–Hundåla–Dagsvik** trafikkerer Vefsnfjorden på Helgeland som del av fylkesvei 7272. Sambandet betjener ferjekaiene Mosjøen, Vikdalen, Hundåla og Sørnes i Vefsn kommune. Sambandet ble drevet av Boreal Sjø ble betjent av MF «Rana» 3 ganger daglig, også Dagsvik i Leirfjord ble betjent.  

Fra 2021 blir strekningen drevet av Sjøtind AS, og Dagsvik blir ikke betjent lenger.

## Referanser
Roma (navn)

**Roma** er et kvinnenavn dannet av bynavnet Roma. 

## Etymologi
Kvinnenavnet *Roma* er dannet av bynavnet Roma, som har usikker opprinnelse. Det kan være relatert til latinske *ruo*, «flyt».

Mannsnavnet *Roma* (russisk: Рома) er en russisk kjæleform av *[[Roman (navn)|Roman]]*, som er dannet av latinske *Romanus*, «romer».

## Utbredelse
Mannsnavnet *Roma* er brukt av en egyptisk yppersteprest fra 1200-tallet f.Kr. 

Kvinnenavnet *Roma* ble populært under renessanseperioden, spesielt i Italia og andre deler av Europa påvirket av den klassiske gjenopplivingen og fornyet interesse for romersk kultur og historie. I Norge er navnet kjent brukt fra slutten av 1800-tallet.

*Roma* har navnedag i Polen:

*Roma* er i dag mest utbredt som kvinnenavn. 

|}

Mannsnavnet *Roma* er vanlig i Aserbajdsjan.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Roma Mitchell (1913&ndash;2000), australsk dommer og guvernør
* Roma Wilkinson (født 1918), amerikansk sanger
* Roma Acorn (1925-2009), kanadisk sanger, skuespiller og komiker
* Roma Gill (1934-2001), britisk akademiker og forfatter
* Roma Ligocka (født 1938), polsk klesdesigner, forfatter og maler
* Roma Irama (f. 1946), indonesisk musiker og skuespiller
* Roma Baran (født 1947), kanadisk musikkprodusent
* Roma Egan (født 1948), australsk skuespiller og ballettdanser
* Roma Spencer (f. 1950-tallet), trinidadisk dramatiker og regissør
* Roma Tearne (født 1954), srilankisk forfatter
* Roma Maffia (født 1958), amerikansk skuespiller
* Roma Downey (født 1960), irsk skuespiller
* Roma Gąsiorowska (født 1981), polsk skuespiller og klesdesigner
* Roma Agrawal (f. 1983), indisk-britisk ingeniør og forfatter
* Roma Asrani (født 1984), indisk modell og skuespiller
* Roma McLaughlin (f. 1998), irsk fotballspiller

### Menn
* Roma kalt Roy (1200-tallet f.Kr.), egyptisk yppersteprest
* Roma Pafos (født 1979), russisk DJ

## Referanser


## Eksterne lenker
Andrea Gjestvang

**Andrea Gjestvang** (født 1981) er en norsk fotograf, basert i Berlin og Oslo. Hun er kanskje mest kjent for sine fotografier av ofre fra Utøya i portrettserien «En dag i historien». Bilder fra denne serien gjorde at hun blant annet vant Årets bilde 2012 og ble kåret til «Photographer of the Year» under Sony World Photography Awards i 2013. 

Gjestvang er prisbelønt i flere norske og internasjonale konkurranser, og hennes bilder har vært publisert og vist fram i store deler av verden

## Referanser


## Eksterne lenker
* Andrea Gjestvangs hjemmeside
Ferjesambandet Digermulen–Finnvik

Ferjesambandet **Digermulen–Finnvik** trafikkerer Raftsundet på Lofoten som del av fylkesvei 7630 og betjener ferjekaiene Finnvik på Stormolla og Digermulen i Vågan. 

Sambandet drives av Torghatten Nord med MF «Ørnes».

## Referanser
RS 12 «Svolvær»

**RS 12 «Svolvær»** er en tidligere redningsskøyte som ble bygd for Redningsselskapet i 1897. Under bygging av «Svolvær» gjorde Colin Archer noen endringer fra Colin Archer-typen som han hadde bygd siden 1893. «Svolvær» var litt lenger enn de tidligere skøytene og baugprofilen ble litt rettet ut. Skøytemannskapet var fornøyd med den nye typen, som ble kalt Svolvær-typen. Det ble bygd ti skøyter etter denne konstruksjonen.

«Svolvær» ble bygd av Colin Archer i Larvik. Byggeprisen var kroner 10 552,94. Skøyta ble finansiert med gave fra Caroline Harvey fra Milford Haven i England. I 1896 fikk Redningsselskapet 6000 kroner. De skulle brukes til en redningsskøyte som under fisket skulle stasjoneres i Svolvær, der Miss Harvey ofte var på besøk. Etter at skøyta var ferdig gav hun resten av byggesummen. Miss Harvey arbeidet ivrig for redning både i Norge og i Storbritannia. For dette arbeidet fikk hun i 1918 Kongens fortjenstmedalje.

Mens hun var i drift for Redningsselskapet reddet RS «Svolvær» 70 mennesker fra en sikker død. 1061 fartøy ble berga eller fikk assistanse. I 1927 ble mannskapet på «Svolvær» hedret med Emile Robins belønning. Redningsselskapet solgte «Svolvær» i 1938 til Jens Berntsen fra Tønsberg.

«Svolvær» er i dag i privat eie i Lofoten og har vært på vannet alle leve år.

Vinner av Vestfjordseilasen i klassen tradisjonelle båter og skøyter.

## Kilder
* Bjørn Foss: *Fra seil til vannjet. Historien om redningsskøytene* (Norsk Maritimt Forlag 2002)
Kaffetorsk

**Kaffetorsk** er en betegnelse på torsk (skrei og kysttorsk) fanget under Lofotfisket som i usløyd tilstand veier minst 30&nbsp;kg. Uttrykket ble lansert av avisen *[[Lofotposten]]*, som deler ut ett kilo kaffe og diplom til alle fiskere som melder inn torsk på denne størrelsen under det årlige sesongfisket ved Lofoten og Vesterålen.

Opprinnelsen til begrepet var i 1958, da *Lofotposten* første gang utlyste en konkurranse med kaffe i premie til den fiskeren som meldte inn ukas største torsk. Andre uker under den sesongen premierte avisen også andre rekorder, som yngste og eldste fisker, og den høyeste fiskeren. Fra og med sesongen 1959 var konkurransen om ukas største torsk en fast spalte i avisen under tittelen «Ukens kaffepris». Selve ordet *kaffetorsk* ble første gang brukt i avisen i 1966. På 1990-tallet gikk avisen over til å premiere alle innmeldte torsker på minst 30&nbsp;kg.

Som en kuriositet kunne *Lofotposten* i februar 1998 melde om en «kaffelange» på 29&nbsp;kg.

Rekorden for beste «kaffetorskår» ble satt i 2016, da avisen delte ut 489&nbsp;kg kaffe. I januar 2020 meldte *[[Fiskeribladet]]* at mengden stor torsk var på vei ned, på grunn av at det var lite igjen av de store årsklassene av torsk fra 2004, 2005 og 2006. Likevel var 2020-sesongen den nest beste i statistikken, med 366 kaffetorsker.

Undersøkelser av en otolitt (ørestein) fra en 145&nbsp;cm lang og 31,5&nbsp;kg tung kaffetorsk i 2015 viste at fisken var 18 år gammel.

I 2020 ga Lena Lindahl ut barneboka *Kaffetorsken*, hvor dette begrepet er en hovedsak. Begrepet «kaffetorsk» er også nevnt i Morten A. Strøksnes' bok *Havboka* (2016), og den britiske forfatteren Robert Macfarlane nevner kaffetorsk i sakprosaboka *Underland: A Deep Time Journey* (2019). 
## Referanser
Brachyllus

***Brachyllus*** er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utbredelse
Gruppen er utbredt i Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Brachyllus* Brenske, 1896 
******** *[[Brachyllus bhutanensis]]* Keith, 2005
******** *[[Brachyllus brancuccii]]* Keith, 2007
******** *[[Brachyllus cechovskyi]]* Sabatinelli & Pontuale, 1997
******** *[[Brachyllus deuvei]]* Keith, 1999
******** *[[Brachyllus deuveianus]]* Keith, 2003
******** *[[Brachyllus francottei]]* Keith, 1999
******** *[[Brachyllus frontalis]]* (Brenske, 1892)
******** *[[Brachyllus gressitti]]* Frey, 1971
******** *[[Brachyllus itohi]]* Keith, 2001
******** *[[Brachyllus langeri]]* Keith, 2008
******** *[[Brachyllus laosensis]]* Keith, 2007
******** *[[Brachyllus lassallei]]* Keith, 2010
******** *[[Brachyllus malaisei]]* Arrow, 1946
******** *[[Brachyllus murzini]]* Keith, 1999
******** *[[Brachyllus rougeriei]]* Keith, 2003
******** *[[Brachyllus siniaevi]]* Keith, 1999
******** *[[Brachyllus sprecherae]]* Keith, 2007
******** *[[Brachyllus steelei]]* Sabatinelli & Pontuale, 1997
******** *[[Brachyllus svetlanae]]* Keith, 2006
******** *[[Brachyllus ulcerosus]]* Brenske, 1896

## Eksterne lenker
*
Frøystein

**Frøystein** er et sjeldent norsk mannsnavn med norrøn opprinnelse. Navnet er i dag mest brukt på Island, i formen *Freysteinn*.

## Etymologi
*Frøystein* har opprinnelse i norrøne *Frøystæinn*, som er dannet av *freyja*, «dame» eller «gudinnen Frøya», og *steinn*, «stein».

*Freysteinn* var en norrøn variant av navnet, og er også dagens islandske form. *Frosten*, *Frösten* og *Frøsten* var gammelsvenske former av navnet. Sistnevnte var også den gammeldanske formen.

## Utbredelse
*Frøystæinn* er kjent brukt i 27 runeinnskrifter, og var derfor antakelig et vanlig navn i Norden i vikingtiden. Den moderne formen *Frøystein* er kjent brukt i Norge fra 1891.

*Frøystein* er i dag et sjeldent navn i Norge. Det er mest brukt som etternavn. I 2014 hadde 128 personer i Norge *Frøystein* som etternavn.

|}

## Kjente personer med navnet
Personene i listen er ordnet kronologisk etter fødselsår.
*Frøystein Halvorsen (1891&ndash;1982), norsk overrettssakfører og dispasjør
*Frøystein Wedervang (1918&ndash;2018), norsk professor
*Jan Frøystein Halvorsen (1928&ndash;2016), norsk høyesterettsdommer
*Frøystein Johansen (født 1954), norsk forretningsmann
*Frøystein Gjesdal (født 1956), norsk høyskolerektor
*Frøystein Bakke (født 1972), norsk forretningsmann

## Referanser


## Eksterne lenker
Julius Smith

**Julius Marius Smith** (1885&ndash;1960) var en norsk maler, bosatt på Hisøy i Arendal kommune. Sammen med malere som Fred. Terkelsen, William Andersen, Knud Haaning, Ants Lepson og Ole Aagesen, blir han regnet som en av Arendalsmalerne.

 
Smith bodde på Fagerheim på Hisøy; en stor sveitservilla, hvor barnehagen og His skole nå ligger.

Han var utdannet dispasjør, men livnærte seg som kunstmaler det meste av sitt liv. Han var kjent for å male i stort format og med kraftfulle farger. Motivene var ofte historiske med lokale motiver fra hjembyen Arendal, men motivene kunne også være av fiskere, arbeidsfolk, unger og travle hverdager. Flere av maleriene hans eies av institusjoner, blant annet Sparebanken Sør og  Arendal Handelsstands Forening. 

I 2008 ble det arrangert en stor separatutstilling med  83 av Julius Smiths arbeider på Lindvedske hus i Arendal.  Utstillingen ble en stor suksess, og bildene ble i Agderposten beskrevet som impresjonistiske, med stor hengivenhet til natur og lys. Maleriene gav et tidsbilde på hvordan Arendal og kystkulturen var på slutten av attenhundretallet og fram til første halvdel av nittenhundretallet.

## Referanser
Vigleik Trygve Sundt

**Vigleik Trygve Sundt** (1873–1948) var en norsk jurist, opprinnelig fra Farsund der han etter middelskole gikk i snekkerlære sammen med trillingbrødrene. De fulgte med ham til Kristiania katedralskole der alle tre tok examen artium 1892 med *haud illaud*, men hvorefter de gikk videre og fikk en examen philosophicum i 1893 med *laud* og i Vigleiks tilfelle, endelig en cand.jur. i 1897. Dette brakte ham jobb som fullmektig ved amtskontoret i Jarlsberg og Larviks amt i 1898 og sorenskriver i Nordre Østerdalen fogderi et par år før han relokerte til hovedstaden som sakførerfullmektig og fra 1903 praktiserende sakfører i firmaet *Sundt & Sundt* som han startet med trillingbroren Bjarne Sundt (1873–1906).

Etter Bjarne Sundts død i 1906 tok han opp en enda yngre bror Rolf Sundt (1881–1956) som tok del i driften som varte frem til 1931. Vigleik gikk da over til Vinmonopolet og vervet som styreleder ved Det norske teatret, samt en periode som medlem i Oslo bystyre fra 1932 til 1937 der han hadde sittet fra 1917 til 1919, noe som bragte ham en St. Olavs Orden. Han hadde da sittet flere perioder i representantskapet for Dagbladet. Den tredje tvillingbroren het Halfdan Sundt (1873–1951) og var født i Finland, men ble en anerkjent kirurg. De var sønner av Peter Ingvart Sundt (1841–1917) og Anna Christiane Salvesen (1844–1906). Faren var konsul i Farsund og av Sundt (slekt). Selv giftet Vigleik Trygve seg med ho  Alethe Elisabeth Anker (1874–1932) som var datter av major Herman Morten Fredrik Anker av den kjente slekt Anker. Søstera Ingrid Sundt (1879–1939) ble gift med arkitekten  Christian von Munthe af Morgenstierne (1880–1967) av slekten Munthe af Morgenstierne.

## Referanser
Tornado (båttype)

**Tornado** er en katamaran for to personer anerkjent av Det internasjonale seilforbundet (ISAF). Den ble brukt som klasse i OL for over 30 år. Båten ble konstruert i 1967 av Rodney March. Den vant lett foran andre klasser under uttak av katamaraner til ISAF. I 2000 ble den endret til å få spinnaker og større seil for å øke ytelsen ytterligere. Båten er en katamaran, og seiler oftest på kun det ene skroget, noe som reduserer motstanden i vannet. Tornadoen var olympisk klasse fra 1976 til 2008.
Ferjesambandet Hanøy–Brottøy–Lonkan–Kaljord

**Ferjesambandet Hanøy–Brottøy–Lonkan–Kaljord–Stokmarknes**, også omtalt som «**Raftsundet Nord**», er del av fylkesvei 7640 i Hadsel og betjener ferjekaiene Hanøy på Austvågøya, Brottøya, Storå, Ingelsfjord, Sommerset Helgenes, Lonkan, Kaljord på Hinnøya og Stokmarknes på Hadseløya. Sambandet drives av Boreal Sjø.

Sambandet betjenes av MS «Hanøy». Det er avgang fra Stokmarknes to til fem ganger daglig, med forskjellige faste anløp og anløp etter behov.

## Referanser
Amadotrogus

***Amadotrogus*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, brunlige oldenborrer. Oversiden er blank og sparsomt punktert. Antennes klubbe er forholdsvis liten og ikke betydelig større hos hannene enn hos hunnene.

## Utbredelse
I Europa er slekten utbredt i de sørlige og sørvestlige delene, for øvrig er slekten bare kjent fra Libanon.

## Systematisk inndeling
Disse artene ble tidligere regnet til slekten *[[Amphimallon]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Amadotrogus* Reitter, 1902 
******** *[[Amadotrogus grassii]]* (Mainardi, 1902)
******** *[[Amadotrogus insubricus]]* (Burmeister, 1855)
******** *[[Amadotrogus oertzeni]]* (Brenske, 1886)
******** *[[Amadotrogus patruelis]]* (Reiche, 1862)
******** *[[Amadotrogus quercanus]]* (Burmeister, 1855)
******** *[[Amadotrogus tarsalis]]* (Reiche, 1862)
******** *[[Amadotrogus truncatus]]* (Brenske, 1886)
******** *[[Amadotrogus vicinus]]* (Mulsant, 1842)

## Kilder
* Coca-Abia, M.M. & Martín-Piera, F. (2002) Revision of the genus *Amadotrogus* Reitter, 1902 (n. stat.) (Coleoptera: Scarabaeidae: Melolonthinae). *Ann. Soc. entomol. Fr. (n.s.)*, 2002, 38 (4) : 351-362. http://www.zoologie.umh.ac.be/asef/pdf/2002_38_04%5CCompact%5CCoca_Abia_et_Martin_Piera_ASEF_2002_38%20(04)_351_362_compact.pdf 
* Fauna Europaea, utbredelsesdatabase over europeiske dyr 

## Eksterne lenker
*
Ferjesambandet Solfjellsjøen–Vandve

**Ferjesambandet Solfjellsjøen–Vandve** krysser Vikafjorden og Kverva som del av fylkesvei 7298 på Helgeland, mellom Solfjellsjøen ferjekai på øya Dønna og ferjekaia på Vandve i Dønna kommune. Sambandet drives av Torghatten Trafikkselskap. Fra 1. juli 2015 driftes sambandet av Barents Maritime.

Ferjestrekningen har en lengde på 13,0 km og en overfartstid på 50 minutter, og blir betjent av MF «Vandve» 5 - 6 ganger daglig om hverdagen. 2014 var årsdøgntrafikken 6 kjøretøyer.

## Referanser
André Bråthen

**André Bråthen** (født 29. april 1994) er en norsk politiker (FrP) og var fra 2014 til 2017 generalsekretær i Fremskrittspartiets Ungdom. Han var fra 2012 til 2014 formann i Vestfold FpU. Han er i stortingsperioden 2013–2017 3. varamedlem til Stortinget for Vestfold FrP.  

Fra 1. oktober 2017 er Bråthen CFO og CMO i lederrekrutteringsfirmaet BackerSkeie AS. Tonje Lavik er fra 1. oktober ny generalsekretær i FpU.

Bråthen er utdannet siviløkonom fra Handelshøyskolen ved OsloMet i 2020, og studerer for tiden Executive Master og Management ved Handelshøyskolen BI.

## Eksterne lenker
*
Pingelap

**Pingelap** er en atoll i Stillehavet og er en del av Mikronesia. Atollen består av de tre øyene Pingelapøya, Sukoru og Daekae som forbindes gjennom et rev som skaper en lagune. Bare Pingelapøya er befolket. Atollens areal er 1,8 km2 ved høyvann, og ingen steder er bredere enn 4 km. Atollen har et eget språk, pingelapesisk, som snakkes av de fleste av atollens 250 innbyggere.

 Pingelap har et tropisk klima med gjennomsnittlig temperatur over 20 °C gjennom hele året. Atollen har også rikelig med nedbør gjennom hele året.

## Fargeblindhet
Pingelap er særlig kjent for å ha en høy andel fargeblinde i befolkningen. I 1972 ble det anslått at 4,92 prosent av befolkningen lider av akromatopsi, en sjelden tilstand som gjør at man kun ser i gråtoner. Opprinnelsen til akromatopsien har blitt sporet tilbake til en drastisk reduksjon i befolkningen i 1775 som følge av en katastrofal tyfon som kun 20 personer overlevde. En av de overlevende, Nanmwarki Mwanenihsed (som var herskeren på atollen), antas å være bæreren for den genetiske feilen, selv om den ikke oppsto før fjerde generasjon etter tyfonen. 

Atollen er fortsatt av spesiell interesse for genetikere. På grunn av at genbanken er liten og befolkningsveksten rask, er lidelsen nå utbredt i nesten 10 prosent av befolkningen. Ytterligere 30 % er bærere av lidelsen. Til sammenligning er det bare 0,003 prosent av amerikanerne som lider av akromatopsi.

## Referanser
Halfdan Sundt

**Halfdan Sundt** (1873–1951) var en norsk lege som blant annet var president i Den norske legeforening.

## Liv og virke
### Bakgrunn
Halfdan Sundt var sønn av Peter Ingvart Sundt (1841–1917) og Anna Christiane Salvesen (1844–1906). Faren var konsul i Farsund og av Sundt (slekt). Hans trillingbrødre var juristene Vigleik Trygve Sundt (1873–1948) og Bjarne Sundt (1873–1906).

Han var opprinnelig fra Farsund der han etter middelskole gikk i snekkerlære sammen med trillingbrødrene Vigleik Trygve Sundt (1873–1948) og Bjarne Sundt (1873–1906), som fulgte med ham til Kristiania katedralskole der alle tre tok examen artium 1892 med *haud illaud*, men hvorefter de gikk videre og fikk en examen philosophicum i 1893 med *laud*.  

Søsteren Ingrid Sundt (1879–1939) ble gift med arkitekten  Christian von Munthe af Morgenstierne (1880–1967) av slekten Munthe af Morgenstierne. 

Sundt giftet seg i 1903 med lærerinnen Rebekka Heitmann (1876–1966) fra Bergen. 

### Karriere
Mens brødrene ble jurister, ble Halfdan lege (cand.med.) i 1900 og ble amanuensis hos en distriktslege i Ytre Romsdal, før han i 1902 returnerte til Kristiania og ble kandidat ved byens kommunale sykehus, etterfulgt av et år som lege i Gol og Hemsedal og engasjement som jernbanelege hos Norges Statsbaner på Bergensbanen. Etter å også ha vært ved sykehus i Kristiania og Bergen, reiste han i 1908 til Vadsø for å være ved Finnmarks sykehus.  

Fra 1911 til 1943 arbeidet han som sjefskirurg ved Kysthospitalet i Stavern der han etterfulgte dr. Sinding-Larsen, og fra 1920 var lege ved byens forsorgsvesen og ved Det nasjonale gamlehjem for sjøfolk i Stavern. Han satt i Stavern bystyre fra 1914 til 1922. 

I 1920 tok han den medisinske doktorgrad (dr.med.) på en avhandling om hoftesykdommen Calvé-Legg-Perthes sykdom som rammer barn. 

Fra 1930 var han lege ved Trudvang hjem for tuberkulosetruede barn utenfor Larvik. 

Sundt var formann i Den norske legeforening fra 1933 til 1934 og fra 1937 til 1945 ledet han Nationalforeningen mot tuberkulose. 

## Utmerkelser
I 1938 ble han innvalgt som medlem av Det Norske Videnskaps-Akademi og i 1946 mottok han St. Olavs Orden og fikk en statue oppført i sykehusets park.

## Utgivelser
* 
* 
* 

## Referanser
Ulverston

**Ulverston** er en by i South Lakeland-distriktet i Cumbria i Nordvest-England. Historisk var byen en del av Lancashire, beliggende på Furness-halvøya ved Lake District, like nord for Morecambe Bay.

Byen hadde ved folketellingen i 2001  innbyggere.

Ulverstons mest kjente landememerke er Hoad-monumentet, et steinmonument reist i 1850 til minne om den britiske statsmannen og geografen sir John Barrow fra Ulverston. Monumentet er synlig fra store deler av området rundt, herunder Morecambe Bay og deler av Lake District.

Ulverston-kanalen er ikke lenger operativ, men er hevdet å være den dypeste, bredeste og korteste kanal i Storbritannia, med sine 1 1/4 miles (ca to kilometer). The canal was once a vital component of the town's economy.

Byen har mange butikker og puber, hvor mange av disse ligger langs den brosteinsbelagte hovedgaten Market Street. I denne ligger også minnestedet over de lokalt falne under første verdenskrig.

Byen Ulverstone på Tasmania har navn etter byen.
__NOTOC__
## Vennskapsby
*  Albert i departementet Somme i Picardie nord i Frankrike

## Kjente personer
* Amelia Edith Huddleston Barr, amerikansk forfatterm født i Ulverston
* John Barrow, britisk statsmann, født i Ulverston 
* Norman Birkett, engelsk advokat, dommer, politiker og predikant, so tjenestegjorde som reservedommer fra britisk side under Nürnbergprosessen. Født i Ulverston
* Frank Jefferson, visekorporal tildelt Victoria Cross under slaget om Monte Cassino, født i Ulverston
* Stan Laurel, skuespiller, særlig kjent som *Halvan* i *[[Helan og Halvan]]*, født i Ulverston
* Christine McVie, vokalist og keyboardist i Fleetwood Mac, født i landsbyen Bouth like utenfor Ulverston
* Bob Shaw, science fiction-forfatter, bodde i Ulverston
* William Basil Weston, løytnant tildelt Victoria Cross under kampene i Burma under andre verdenskrig. Født i Ulverston. Minnesmerke i byen katolske kirke

## Referanser


## Eksterne lenker
* 
* Ulverston hos Visit Cumbria
Tuluj

**Tuluj Khan** (født ca. 1190, død 1232) var en sønn av Djengis Khan. Ved farens død arvet han selve Mongolia, mens de nyerobrede områdene tilfalt hans brødre.

Blant Tulujs sønner var Möngke Khan, Kublai-khan og Hülegü. Tuluj ble stamfar til de mongolske herskerne i Kina, som dannet Yuan-dynastiet.

## Referanser


## Eksterne lenker
*
Fiji Times

***Fiji Times*** er en engelskspråklig avis som utgis i Suva i Fiji. Den ble etablert 4. september 1869 i Levuka av britiske George Littleton Griffiths, og er dermed den eldste avisen på Fiji som fortsatt er i drift. Avisen eies av Mahendra Motibhai Patel, som kjøpe den fra Rupert Murdoch-selskapet News Corporation i 2010. Avisen har en nettutgave med lokale nyheter, sport og vær.

## Referanser


## Eksterne lenker
* The Fiji Times Online
Ferjesambandet Nordnesøy–Jektvik–Kilboghamn

Ferjesambandet **Nordnesøy–Jektvik–Kilboghamn** forbinder øyene øst i Lyngværfjorden med fastlandet i Rødøy kommune på Helgeland, det er en del av fylkesvei 7394. Det betjener ferjekaiene Nordnesøy på Nesøya, Storseløy på Selsøya, Selsøyvik på Rangsundøya, Gjerøy på Gjerdøya, Rødøy på Rødøya, og Jektvik og Kilboghamn på fastlandet. Sambandet drives av Torghatten Nord.

Om hverdagen blir sambandet betjent av MF «Helgøy» og MF «Fykan» to ganger daglig.

## Referanser
John Jacob Astor IV

**John Jacob Astor IV** (født 13. juli 1864 i Rhinebeck i New York i USA, død 15. april 1912 i RMS «Titanic»s forlis) var en amerikansk millionær, oppfinner, forfatter og oberstløytnant (under den spansk-amerikanske krig).

## Liv og virke

John Jacob Astor IV var sønn av William Astor, og hans farfars far, John Jacob Astor, var en tysk emigrant som ble Amerikas rikeste mann ved å handle med pels. Astor gikk på St Paul's School i Concord og studerte senere ved Harvard.

I mai 1891 giftet han seg med Ava Lowle Willing, og de fikk en sønn og en datter. De ble imidlertid skilt i 1909, og Astor giftet seg så med den attenårige Madeleine Talmadge Force i 1911.

I 1894 skrev Astor en science fiction-roman om livet år 2000 på planetene Saturn og Jupiter, *[[A Journey in Other Worlds]]* Han utviklet også flere mekaniske apparater, for eksempel en turbinmotor.

Astor og hans hustru Madeleine reiste på en lang bryllupsreise til Egypt og Paris. Under reisen ble Madeleine gravid, og fordi de ville at barnet skulle fødes i USA, bestilte de førsteklasse-billetter hjem ombord på det nye White Star Line-fartøyet RMS «Titanic». De steg ombord under fartøyets opphold i Cherbourg i Frankrike. Astor var den rikeste passasjeren ombord.

Ved ulykkessammenstøtet forlot Astor sin suite for å se hva som var hendt. Hans hustru Madeleine fikk plass i en av livbåtne, men ettersom Astor var mann måtte han tre til siden for alle kvinner og barn.

Astor ble en av de ca  omkomne da skipet sank om morgenen den 15. april 1912. Han ble sist sett i live av overlevende Philip Mock ved en flåte med William Stead. «Deres ben ble frosne», rapporterte Mock, «og de måtte slippe grepet. Begge druknet». Da man senere fant hans lik i vannet, fant man drøyt  pund i hans jakkelomme.

## Referanser


## Eksterne lenker
* 
* 
*
Morecambe Bay

**Morecambe Bay** er en stor bukt nordvest i England, nesten rett øst for Isle of Man og like sør for Lake District nasjonalpark. Det er det største tidvannområdet med mudderflater og sand i hele Storbritannia, og dekker et område på 310 km². 

Elvene Leven, Kent, Keer, Lune og Wyre renner ut i bukten, og de forskjellige esturiene danner flere halvøyer i bukta, som Humphrey Head. 

Det meste av landområdet rundt bukten er drenert, og marskland er omgjort til jordbruksområde. Morecambe Bay er også et viktig sted for dyreliv, med et rikt fugleliv og variert sjøliv. Det ligger et fugleobservatorium på Walney Island. Blant fugleartene er myrsnipe, tjeld, polarsnipe og storspove, og i marsklandet vokser salttolerante arter, som blant annet salturt og portulakkmelde, begge fra amarantfamilien.

Bukten er særlig kjent for kvikksanden og tidevannet som flytter seg raskt. Det blir blant annet sagt at tidevannet «kommer like raskt som en hest løper». Netten til 5. februar 2004 druknet 21 ulovlige innvandrere fra Kina da de plukket hjerteskjell her. 

I flere hundre år er det blitt utnevnt lokale guider for å krysse bukten. Vanskelighetene med å krysse bukten har ført til at landområdene på nordsiden ble isolerte på grunn av fjellene i Lake District. En kunne derfor bare nå disse områdene ved å gå på sanden over bukten, eller ta ferje, fram til Furness-jernbanen ble bygget i 1857. Denne går langs kanten av bukten, og krysser de ulike elvene. London-Glasgow-banen går også et kort stykke langs bukten, det eneste stedet hvor West Coast Main Line går langs sjøen. 

## Byer og tettsteder ved bukten
Det bor rundt 320&nbsp;000 menneske langs kysten av Morecambe Bay, og mange av disse bor i byene nevnt nedenfor. Den største byen ved bukten er Barrow-in-Furness, som ligger på nordvestsiden. Byen Morecambe er oppkalt etter bukten, og har rundt halvparten av innbyggertallet til Barrow-in-Furness. Her finst mange turistdestinasjoner, mens havet er en viktig næring for Barrow. 

## Referanser


## Eksterne lenker
* 
* Morecambe Bay partnership - local conservation charity
* Walney bird observatory
* ITV footage of Morecambe Bay Half Marathon 2008 
*  The Cross Bay Challenge on Morecambe Bay by Keith Wilkinson
* Morecambe Bay ARS - Local Amateur Radio Society og Training 
* Sands Amateur Radio Contest Group -Amateur Radio Group in Morecambe
Morecambe

**Morecambe** er en by i City of Lancaster-distriktet i Lancashire i Nordvest-England. Byen ligger i Morecambebukten mot Irskesjøen. Ved folketellingen i 2001 hadde byen en befolkning på 38 917 innbyggere, en minskning til 34 768 ved den tilsvarende folketellingen i 2011.

Morecambes fremste butikkområder strekker seg fra Central Drive Retail Park til Arndale Shopping Centre. Dette området har også to markeder, Festival Market og Morecambe Sunday Market. Her finnes også kinokomplekset Reel Cinema.

Morecambes fabrikkindustri er hovedsakelig beliggende i industriområdet White Lund Industrial Estate.

Morecambe er hovedsakelig et feriested ved kysten og en stor andel av den lokale økonomien er basert på turisme, bevertning og hoteller ved strandpromenaden. Byen er også beliggende ved foten av nasjonalparken Lake District.

## Referanser


## Litteratur
* Bingham, Roger K. (1990): *Lost Resort? The Flow and Ebb of Morecambe*. Milnthorpe, Cumbria: Cicerone Press. ISBN 1 85284 071 4.
* Bryson, Bill (1995): *Notes From A Small Island: Journey Through Britain*, Black Swan, s. 271–277.
* Potter, T.F. (1976): *The Growth of Morecambe*. Morecambe: The Visitor.
* Stocker, David (1988): *Potted Tales (Recollections and Views of Morecambe Bay Fishermen)*. Lancaster: Local Studies No.8, Lancaster City Museums.
* Quick, R.C. (1962): *The History of Morecambe and Heysham*. Morecambe.

## Eksterne lenker
* 

* Morecambe Visitor Information, informasjon for turister og besøkende
* Bay Tourism Association, turistforening
* Morecambe Newspaper, Morecambes ukentlige avis og lokale ressurser
* Lancaster and Morecambe Citizen newspaper, avis med daglige nyheter og sport